Масала, цараха ду; "Йахьйайн жайна", "Лукин жайна", "ХIун ю дуьненан хазна", "Iийсайн дахар" и. дI. кх. а. Тидам бер вай, нагахь Малхбузерачу миссионераша нохчий иштачу "эсалашчу" хьехамашца кериста дине кхойкхуш белахь, цхьадолчу гIазакхийн мозгIарийн жайнашкахь, нохчий, керисташна уггаре а зуламе нах санна буьйцуш хилар а. Масала, иштанийг дуьйцуш ду, хIара шоллагIа тIом уггаре марсабаьллачу хенахь, масехьчу мозгIаро Россехь зорбанехь даьккхина "Основы православия" цIе йолу жайна а. Цу тIехь дийцарехь, Iйиса-пайхамар (а.с.) "вер" а, нохчийн "лар" йолу зулам ду. Дерриг дуьненна а хууш доллушехь, иза, шен заманлера уггаре воккха "террорист" а, "радикал" а санна йахIудаший, римлянаший "вийнила". Хьалхарачара, цуьнгара шайн динна кхерам гарна, вукхара, цуьнгара и кхерам, шайн империна хаабаларна.